《赋枸杞》
宋代·蒲寿宬

神草如蓬世不知，壁间墙角自离离。
辛盘空芼仙人杖，药斧惟寻地骨皮。
千岁未逢朱孺子，四时堪供陆天随。
霜晨忽讶春樱熟，閒摘殷红绕断篱。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。